Source: http://oad.sk/archiv/en/infolaw/verdicts/sc9701
Timestamp: 2019-07-19 23:12:57+00:00
Document Index: 15939034

Matched Legal Cases: ['súd ', 'Súd ', 'Súd ', 'Súd ', '§ 19', 'Súd ']

Rozsudok Najvyššieho súdu SR 7 Sž 97/01 (R. H. vs. Ministerstvo hospodárstva SR) | Občan, demokracia a zodpovednosť
Žiadosť a takisto rozklad bol zamietnutý z toho dôvodu, že dokument obsahuje informácie o súkromnej spoločnosti, ktoré sú obchodným tajomstvom a ktoré investor žiada nezverejniť.
Dňa 27. marca 2002 vyniesol Najvyšší súd SR rozsudok 7 Sž 97/01. Týmto rozsudkom zrušil rozhodnutie Ministerstva hospodárstva o rozklade a vec vrátil žalovanému na ďalšie konanie.
Súd uvádza: "Súd sa... nezaoberal zákonnosťou napadnutého rozhodnutia z hľadiska hmotného práva..." Rozhodnutie ministerstva zrušil z dôvodu chybného procesného postupu (pre formálne nedostatky), pretože o rozklade nerozhodol minister, ale riaditeľ kancelárie ministra. Súd konštatuje, že podľa § 19 ods. 2 zákona č. 211/2000 Z.z. o slobodnom prístupe k informáciám "proti rozhodnutiu ústredného orgánu štátnej správy možno podať rozklad, o ktorom rozhoduje vedúci ústredného orgánu štátnej správy". Súd uvádza: "Vedúcim ústredného orgánu ministerstva hospodárstva je jeho minister. Iba jemu prislúcha právo rozhodovať o rozklade...".
"Interný predpis žalovaného, ktorý poveril rozhodovať o rozklade riaditeľa kancelárie ministra a zostavovaním rozkladovej komisie, je predpisom interným bez právnej sily navonok a takýto predpis nemôže nahrádzať zákon a ísť nad jeho rámec."